钦定古今图书集成/明伦汇编/皇极典/第255卷 > 晏子 > 问上
## 钦定古今图书集成/明伦汇编/皇极典/第255卷 > 晏子 > 问上

《晏公问》《晏子》曰：“请问求贤。”对曰：“观之以其游，说之以
其行，君无以靡曼辩辞定其行，无以毁誉非议定其
身，如此则不为行以扬声，不掩欲以荣君，故通则视
其所举，穷则视其所不为，富则视其所不取，夫上士
难进而易退也，其次易进易退也，其下易进难退也，
以此数物者取人，其可乎。”